Ikke-lineær+presentasjon

Det er en presentasjon som ikke nødvendigvis følger i rekkefølge slik man vanligvis tenker når man lager en powerpoint, da begynner man på lysbilde nr 1 og blar seg gjennom til slutten av presentasjonen. En ikke-lineær presentasjon gjør at du kan hoppe fram og tilbake mellom lysbildene og for å gjøre det litt tydeligere har jeg laget en helt enkelt presentasjon som du finner her og det er denne jeg henviser til i teksten under //(du får ikke opp selve powerpointen, men en pdf med innlagt animasjon – knappen avslutte fungerer derfor ikke i pdf-utgaven)// Husk at det ofte er denne måten elevene ellers oppfører seg på nettet – de hopper fram og tilbake mellom nettsider.
 * Hva er en ikke-lineær presentasjon?**

Presentasjonen er laget i powerpoint og består av totalt fem lysbilder. På framsiden har jeg satt inn egendefinerte handlingsknapper og hvis man trykker på dem kommer man til ulike sider //(se bildet under hvordan knappene henviser til ulike sider)// - dette gjør at den som ser presentasjonen kan bla seg fram og tilbake, det blir mer utforskende og mer interaktivt




 * [[image:handlingsinnstillinger.png width="270" height="287" align="right"]]Hvordan legger jeg til egendefinerte handlingsknapper?**

I powerpoint har du valget lysbildeframvisning i menyen. Trykk på denne for å få fram undermeny; velg handlingsknapper. Jeg har brukt egendefinert handlingsknapp i eksempelet, men som du ser har du flere ulike valg. Den egendefinerte handlingsknappen kan du lage i ulike størrelser.

Når du har laget knappen kommer det fram et vindu hvor du kan lage handlingsinnstillinger. Siden jeg viser til sider i samme presentasjon velger jeg Følg hyperkobling til og velger så Lysbilde for å markere hvilket lysbilde som skal komme fram hvis man trykker knappen //(du får en oversikt over alle lysbildene i presentasjonen).// Du har også andre mulige valg for handlingsknapp f.eks at den skal vise til en bestemt nettside, spille av lyd osv. Trykk OK når du er ferdig.

For å sette inn tekst eller bilde på knappen gjør du følgende; etter å ha laget knapp og lagd handlingsinnstillinger høyreklikker du på knappen for å få fram meny hvor du kan velge Sett inn tekst – denne teksten kommer fram på selve knappen //(hvis du bare får valget Flytt hit, kopier hit, avbryt tar du først og venstreklikker på knappen og deretter høyreklikker du).//


 * Noen tips og noe å tenke på i forhold til ikke-lineære presentasjoner.**

Lag utforskende innhold – ikke la den være lineær, dette er gjerne mer motiverende for elevene. Gi dem en grunn til å bruke innholdet //(relevanse)-// du kunne f.eks lage en slags prøve med ulike valg og hvor de ulike valgene førte til ulike sider…vise at de ulike valgene har ulik effekt/resultat. Det er bare kreativiteten din som er begrensningen – ikke heng deg opp i at f.eks powerpoint har begrensede muligheter. Lag bilder på knappene, bruk presentasjon som en flervalgtest, sett inn andre typer medier som video og lyd – kort sagt; skap interaktivitet. Hva slags interaktivitet man skaper avhenger av hva slags læringsmål man har for presentasjonen; skal man formidle faktainformasjon //(og dette kan man gjøre utforskende som vist i eksempelet)// eller skal man drive problemløsning //(flervalgsprøver, simuleringer osv).//


 * //Det er en forskjell på informasjon og forståelse, og noen tips i forhold til presentasjoner;//**

•Ha klare læringsmål for presentasjonen •Hvordan skal du avdekke forståelse //(hvordan skal du finne ut at de forstår, ikke bare forstå hvordan – men hvorfor)// •Gi informasjon og lag øvelser for læring //(la dem bruke fakta slik at de kan se at man kan bruke den informasjonen man har fått til å ta beslutninger tatt på utførelse, eks. hvis dette er situasjonen hva ville du velge – og så vise konsekvens av ulike valg)// •Gi tid til refleksjon //(still spørsmål og få dem til å tenke på informasjonen i en kontekst som er viktig for dem, sett informasjon inn i virkelige case, lag en læringsjournal; få dem til å skrive egne tanker rundt emnet for å personalisere informasjonen slik at det bare ikke blir et faktaark)// •Lag muligheter for utforsking //(eks over er et veldig enkelt design. Du kan også lage en personalisert søkemotor med predefinerte sider den skal søke i – presenter dem for en utfordring og få dem til å lete opp svaret, og siden du har valgt sidene har du kontroll over hva de får av treff + fin måte å både se på søkeord og kildekritikk)//